ᱠᱷᱮᱛᱨᱤᱢᱟᱭᱚᱢ ᱚᱸᱜᱽᱵᱤ ᱛᱷᱳᱣᱨᱟᱱᱤᱥᱟᱵᱤ ᱫᱮᱵᱤ

ᱠᱷᱮᱛᱨᱤᱢᱟᱭᱚᱢ ᱚᱸᱜᱽᱵᱤ ᱛᱷᱳᱣᱨᱤᱥᱟᱵᱤ ᱫᱮᱵᱤ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱮᱱᱮᱡᱤᱡ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱚᱬᱤᱯᱩᱨᱤ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱚᱞ ᱮᱱᱮᱡ ᱨᱩᱯ ᱨᱮ ᱟᱹᱰᱤ ᱜᱮ ᱫᱟᱢᱟᱱ ᱦᱚᱲ ᱠᱟᱱᱟᱭ ᱾  ᱩᱱᱤ ᱫᱚ ᱒᱐᱐᱓ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛ ᱯᱚᱫᱽᱢᱚ ᱥᱨᱤ, ᱯᱩᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱥᱤᱧᱚᱛᱤᱭᱟᱹ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾ 

 ᱡᱤᱭᱚᱱᱤ 

ᱩᱱᱤ ᱫᱚ ᱓ ᱱᱚᱵᱷᱮᱢᱵᱚᱨ ᱑᱙᱔᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱢᱚᱬᱤᱯᱩᱨ ᱨᱮ ᱢᱤᱫ ᱦᱩᱰᱤᱧ ᱥᱟᱺᱦᱤᱡ ᱟᱹᱛᱩ ᱥᱤᱸᱜᱽᱡᱮᱢᱩ ᱥᱚᱯᱚᱢ ᱞᱮᱭᱤᱠᱟᱭᱤ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱛᱩᱨᱩᱭ ᱥᱮᱨᱢᱟ ᱵᱚᱭᱚᱥ ᱨᱮ ᱢᱮᱞᱟᱝᱠᱤ ᱮᱱᱮᱡ ᱩᱫᱩᱜ ᱥᱚᱫᱚᱨ ᱫᱚᱭ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱧᱚᱛ ᱟᱨ ᱠᱟᱱᱟᱰᱟ, ᱯᱩᱪᱷᱤᱢ ᱡᱚᱨᱢᱟᱱᱤ, ᱞᱚᱱᱰᱚᱱ, ᱫᱩᱵᱟᱭᱤ ᱟᱨ ᱥᱮᱞᱮᱫ ᱯᱚᱱᱚᱛ ᱟᱢᱮᱨᱤᱠᱟ ᱞᱮᱠᱟᱱ ᱮᱴᱟᱜ ᱫᱤᱥᱚᱢ ᱨᱮᱦᱚᱸᱟᱹᱰᱤ ᱜᱟᱱ ᱵᱟᱰᱚᱦᱤ ᱵᱟᱨᱟᱵᱽ ᱠᱚᱨᱮᱭ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ 

ᱫᱮᱵᱤ ᱢᱟᱦᱟᱨᱟᱡᱟ ᱳᱠᱚᱱᱫᱽᱨᱚᱡᱤᱛ ᱥᱤᱝ ᱴᱷᱮᱱ ᱠᱷᱚᱱ ᱨᱳᱭᱟᱞ ᱨᱚᱵᱮ ᱨᱤᱱᱤᱡ ᱟᱢᱮᱴᱤᱭᱟᱹ ᱠᱟᱱᱟᱭ ᱟᱨ ᱢᱚᱬᱤᱯᱩᱨ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱥᱚᱱᱟ ᱦᱤᱥᱤᱨ ᱮ ᱟᱢᱮᱴ ᱟᱠᱟᱫ-ᱟ ᱾ ᱢᱚᱬᱤᱯᱩᱨ ᱯᱚᱱᱚᱛ ᱠᱟᱞᱟ ᱮᱠᱟᱰᱮᱢᱤ ᱫᱚ ᱑᱙᱖᱖ ᱨᱮ ᱩᱱᱤ ᱫᱚ ᱥᱮᱨᱢᱟᱠᱤᱭᱟᱹ ᱥᱤᱨᱯᱷᱟᱹ ᱛᱮᱠᱚ ᱥᱚᱱᱢᱟᱱ ᱟᱠᱟᱫᱮᱭᱟ ᱾ ᱑᱙᱗᱐ ᱥᱟᱞᱮ ᱨᱮ ᱥᱮᱱᱮᱨᱮᱧ ᱜᱟᱭᱟᱱ ᱮᱠᱟᱰᱮᱢᱤ ᱫᱚ ᱢᱤᱫ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱫᱮᱭᱟ ᱾ ᱑᱙᱙᱑ ᱥᱟᱞᱮ ᱨᱮ ᱢᱚᱬᱤᱯᱩᱨ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱩᱱᱤ ᱫᱚ ᱯᱚᱨᱢᱟᱬ ᱥᱟᱠᱟᱢ ᱛᱮ ᱦᱚᱸᱭ ᱥᱚᱱᱢᱟᱱ ᱟᱠᱟᱱᱟ ᱾ ᱩᱱᱤ ᱫᱚ ᱒᱐᱐᱓ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱯᱚᱫᱽᱢᱚ ᱥᱨᱤ, ᱯᱩᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱥᱤᱧᱚᱛᱤᱭᱟᱹ ᱱᱟᱜᱟᱨᱤᱭᱟᱹ ᱥᱤᱨᱯᱷᱟᱹ ᱛᱮᱭ ᱥᱚᱱᱢᱟᱱ ᱟᱠᱟᱱᱟ ᱾ 

ᱛᱷᱳᱣᱨᱱᱤᱥᱚᱵᱤ ᱫᱮᱵᱤ ᱫᱚ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱚᱬᱤᱯᱩᱨ ᱮᱱᱮᱡ ᱮᱠᱟᱰᱮᱢᱤ ᱥᱟᱶ ᱮ ᱡᱩᱲᱟᱹᱭ ᱟᱠᱟᱱᱟ ᱾ ᱟᱨ ᱩᱱᱤ ᱫᱚ ᱟᱡᱟᱜ ᱢᱤᱫ ᱵᱟᱞᱮᱴ ᱯᱨᱳᱰᱚᱠᱥᱚᱱ ᱨᱟᱫᱷᱟ ᱥᱚᱛᱤᱭᱟᱜ ᱮ ᱩᱫᱩᱜ ᱥᱚᱫᱚᱨ ᱟᱠᱟᱫ-ᱟ ᱾ ᱩᱱᱤ ᱫᱚ ᱒᱐᱐᱖ ᱨᱮ ᱟᱡᱟᱜ ᱠᱟᱹᱢᱤ ᱡᱤᱨᱟᱹᱣᱜ ᱫᱷᱟᱹᱵᱤᱡ ᱜᱩᱨᱩ ᱨᱟᱢᱫᱷᱟᱨᱤ, ᱜᱩᱨᱩᱫᱷᱚᱱ ᱟᱨ ᱯᱨᱚᱫᱷᱟᱱ ᱜᱩᱨᱩᱣᱟᱜ ᱨᱩᱯ ᱛᱮ ᱟᱹᱰᱤ ᱥᱮᱨᱢᱟ ᱫᱷᱟᱹᱵᱤᱡ ᱮᱠᱟᱰᱮᱢᱤ ᱨᱮᱭ ᱯᱟᱲᱦᱟᱣ ᱠᱮᱫ ᱠᱚᱣᱟ ᱾ ᱩᱱᱤ ᱫᱚ ᱵᱟᱨᱭᱟ ᱯᱚᱛᱚᱵ , ᱫᱤᱵᱟ ᱨᱟᱥ (᱒ ᱦᱟᱹᱴᱤᱧ - ᱑᱙᱙᱓) ᱟᱨ ᱨᱟᱥ ᱢᱟᱥᱟ ᱚᱢᱥᱩᱸᱜᱽ ᱱᱩᱝᱜᱤ ᱢᱚᱥᱚᱠ (᱒᱐᱐᱖) ᱥᱟᱶᱛᱮ ᱥᱟᱨᱦᱟᱣ ᱠᱚ ᱮᱱᱟᱭᱟ, ᱵᱟᱱᱟᱨ ᱢᱚᱬᱤᱯᱩᱨᱤ ᱮᱱᱮᱡ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱟᱨ ᱩᱱᱤ ᱫᱚ ᱮᱪᱮᱢᱵᱤ ᱞᱟᱹᱜᱤᱫ ᱛᱩᱨᱩᱭ ᱜᱚᱴᱟᱝ ᱟᱞᱵᱚᱢ ᱮ ᱨᱮᱠᱚᱨᱰ ᱟᱠᱟᱫ-ᱟ ᱾

ᱠᱷᱮᱛᱨᱤᱢᱚᱭᱚᱢ ᱳᱸᱜᱽᱵᱤ ᱛᱷᱳᱨᱟᱱᱤᱥᱟᱵᱤ ᱫᱮᱵᱤ ᱫᱚ ᱪᱤᱸᱜᱚᱢᱛᱷᱚᱠ ᱛᱷᱳᱠᱪᱳᱢ ᱞᱤᱠᱟᱭᱤ ᱥᱟᱶ ᱵᱟᱯᱞᱟ ᱫᱚ ᱦᱩᱭ ᱞᱮᱱ ᱛᱟᱭᱟ ᱾ ᱟᱨ ᱱᱩᱠᱤᱱ ᱛᱤᱨᱤ ᱡᱩᱨᱤ ᱢᱚᱬᱤᱯᱩᱨ ᱨᱮᱱᱟᱜ ᱨᱟᱡᱽᱜᱟᱲ ᱤᱢᱯᱷᱟᱞ ᱨᱮ ᱠᱤᱱ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ 

 ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ